Kuala Lumpur

**Kuala Lumpur** (kayém geukheun paneuk **KL**), atawa nan panyang jih **Wilayah Persekutuan Kuala Lumpur**, nakeuh nang nanggroë ngon banda rayeuek di Malaysia. Luwah wilayah nyan nakeuh , ngon jumeulah ureuëng duëk 1,6 juta droë (2010). Lam wilayah metropolitan Kuala Lumpur atawa nyang geuturi cit ngon Leumbah Klang, nakeuh jumeulah ureuëng duëk 5,7 juta droë. Kuala Lumpur nakeuh wilayah metropolitan ngon meutimoh leupah that na bagah di Malaysia, meuhat nyan bak jumeulah ureuëng duëk atawa bhaih ekonomi.

Di Kuala Lumpur teudong keuh Parlemen Malaysia. Banda nyoe dilè kon jeuët keu neuduëk pusat peumeurèntah eksekutif ngon mahkamah, dudoë phôn nibak 1999 mandum kantô peumeurèntah ngon mahkamah geupinah u Putrajaya. Meunan pih kantô cabeuëng padum-padum boh mahkamah mantong cit na di banda Kuala Lumpur nyan, meuligoë Yang di-Pertuan Agong raja neugara Keurajeuën Federasi Malaysia nakeuh disinan. Banda nyan bak uroë nyoë kajeuët keu pusat budaya ngon ekonomi Malaysia meuseubab ngon neuduëk utama Kuala Lumpuur seubagoë nang nanggroë utama Malaysia. Globalization and World Cities Study Group and Network (GaWC) geuakô banda Kuala Lumpur seubagoë saboh banda global alfa.

Wilayah Meusekutu Kuala Lumpur nakeuh salah saboh nibak lhèe boh Wilayah Meusekutu Malaysia, ngon na cit saboh enklaf lam naggroë Selangor, di panté barat teungoh Seumenanjông Malaysia.

Phôn nibak thôn 1990, banda nyoë jeuët keu po rumoh padum-padum boh keurija grak tubôh, siyasat ngon teumadôn dônya, lagèe Commonwealth Games 1998 ngon Formula Sa. La'én nibak nyan, di Kuala Lumpur teudong keuh saboh peuneudong meunara keumbeuë nyang paléng manyang di dônya, nakeuh Meunara Keumbeuë Petronas.

Kuala Lumpur meuhubông ngon dônyan luwa ngon duwa boh bandara, nakeuh Bandara Internasional Kuala Lumpur di Sepang ngon Bandara Sultan Abdul Aziz Shah di Subang.

## Tarèh
Tarèh modern Kuala Lumpur geupeuphôn bak kira-kira thôn 1850, 'an nyan Raja Abdullah geubayeuë kuli China keu geupeuhah saboh tambang timah nyang barô ngon leubèh rayeuk. Awak nyan teuka di kuala Kruëng Gombak ngon Kruëng Klang keu jipeuhah tambang di Ampang.

Tambang-tambang nyoë meukeumang ngon bagah jeuët keu saboh da'irah meuniaga nyang that bagah geuteurimong keu banda bak ceuë. Le cit harô-hara nyang geutunyum lé ureuëng Kuala Lumpur, lagèe Prang Syèdara Selangor, waba peunyakét, tutông, ngon ië raya. Bak kira-kira thôn 1870, Kapitan China Kuala Lumpur, Yap Ah Loy, jeuët keu ulèe nyang meutanggông jaweuëb bak peutheun ngon peutimoh banda nyan. Lé jih ka phôn laju jipuga Kuala Lumpur dari saboh teumpat ubeut nyang hana meupat jeuet keu saboh banda tambang ngon ekonomi nyang hudép. Nibak ujông abad keu-19, Mohamed Taib bin Haji Abdul Samad sidroë sèdaga Meulayu teuka keunan dari Minangkabau, ngon lé gobnyan geupuga da'irah Chow Kit ngon Kampung Bahru jeuët keu da'irah mukim masyarakat Meulayu.

Bak thôn 1880, nang nanggroë Selangor geupinah dari Klang u Kuala Lumpur nyang that leubèh jroh ngon meusaneut. Bak thôn 1881, lam musibah ië raya ngon tutông ka hancô dum peuneudong kayèe ngon ubông nyang na di Kuala Lumpur. Residen Inggris di Selangor, Frank Swettenham, laju geupeugot saboh peunutôh nyang jipeuwajéb bak ureuëng disinan geupeugot peuneudong dari batèe bata ngon ubin mantong-mantong. Le peuneudong barô nyan meusaban ngon curak rumoh keudèe di China Tunong, ngon kri meu "gaki limong". Peuneujak meuhubông u banda nyan pih ka jipeuna ngon jipuga saboh rot geuritan apuy keunan. Lam get that meukeumang nyankeuh bak thôn 1890, jipeudong teuma saboh Leumbaga Meugléh (*Sanitary Board*). Bak thôn 1896, Kuala Lumpur geupiléh jeuet keu nang "Nanggrë Meulayu Meusikutu" nyang barô.

Meumacam bagoë bansa ngon manusia keunan geujak dum geujak duëk di Kuala Lumpur. Kawôm China teutap awak nyan di seulingka pusat meuniaga *Medan Pasar* blah rot timu Kruëng Klang. Ureuëng Meulayu, Chettiar, ngon India Islam teutap ureuëng nyan di sipanyang *Java Street* (jinoë Jalan Tun Perak). Tanoh lapang nyang jinoë geuturi ngon Tanoh lapang Merdeka, nakeuh pusat kantô peumeurètah Inggréh.

Bak masa Prang Dônya II, Kuala Lumpur jikuwasa lé teuntra Jepang dari uroë 11 buleuën sa thôn 1942 sampoë uroë 15 buleuën 10 thôn 1945. Bak thôn 1957, Federasi Malaya meuhasé jicok meurdèka dari Britania Raya, ngon Kuala Lumpur geupiléh jeuët keu nang nanggroë. Lheuëh puga Malaysia bak uroë 16 buleuën sikureuëng thn 1963, banda nyoe sah jeuët keu nang nanggroë neugara.

Bak uroë 13 buleuën limong thôn 1969 di Kuala Lumpur bicah keuh saboh geunabuëk antara ureuëng Meulayu ngon ureuëng China. Geunabuëk nyoë meuseubab ngon kureuëng seunang ureuëng Meulayu ateuëh kri hudép sosial ngon puliték Meulayu watèe nyan. Leubèh kureuëng na 196 droë nyang gadoh nyawong manusia lam geunabuëk uroe 13 buleuën limong nyan, ngon peukara nyan jeuët keu meu-ubah kri geupeulaku ekonomi neugara.

Kuala Lumpur geusahèh jeuët keu saboh banda bak thôn 1972, ngon laju jeuët keu neuduëk wilayah ureuëng duëk phôn di Malaysia nyang meuteumèe status nyan lam masa Malaysia meucok meurdèka. Bak uroë 1 buleuën duwa thôn 1974, Kuala Lumpur jeuët keu Wilayah Meusikutu, sampoë keuh ngon nyan nang nanggroë Selangor laju geupinah u Shah Alam bak thôn 1978.

Bak thôn 1998, di Kuala Lumpur meugrak keuh saboh keurija puliték nyang meulakèe ubah kri siyasat neugara Malaysia nyang geukheun ngon keurija "Reformasi". Grak buët nyan nakeuh meusuebab ngon jipeupiyôh waki Peudana Meuntroë Malaysia, Anwar Ibrahim. Ureuëng dukông Anwar jitrôn ban saboh nyan dum jilakèe reformasi lam tubôh peumeurèntah.

Putrajaya geupeunyata jeuët keu Wilayah Meusikutu ngon pusat neuduëk peumeurèntah Malaysia bak uroë 1 buleuën duwa thôn 2001. Ubéna neubuët eksekutif ngon yudikatif ka geupinah Kuala Lumpur u Putrajaya. La'én ngon, Parlemen Malaysia ngon meuligoë raseumi Yang di-Pertuan Agong cit nyan nyang mantong teutap di Kuala Lumpur.

## Bumoë
Neuduëk bumoë Kuala Lumpur meucurak leumbah rayeuek nyang geuturi sebagoë Leumbah Klang nyang meuceuë ngon Gunong-gunong Titiwangsa di timu, padum-padum boh gunong ubeut di barôh ngon tunong, ngon Seulat Malaka di barat. Kuala Lumpur paih that antara kuala Kruëng Klang ngon Gombak.

Na bak teungoh-teungoh nanggroë Selangor, Kuala Lumpur dilè nakeuh dimeuyub kuwasa peumerèntah Keurajeuën Selangor. Meubarô thôn 1974, Kuala Lumpur peumeuklèh droë keu jipeugot saboh Wilayah Meusikutu phôn nyang geuatô langsông lé Peumeurèntah Federasi Malaysia. Luwah wilayah banda nyoë nakeuh , ngon rab meurata manyang .

### Ikeulim ngon cuaca
Meulindông ngon Gunong-gunong Titiwangsa di timu ngon pulo Sumatra, Indônèsia, di barat, Kuala Lumpur nakeuh meu-ikeulim uteuën ujeuën tropis (klasifikasi iklim Köppen *Af*) nyang seu'uëm ngon peungeuh, ngon na rhôt ujeuën nyang sép ban sipanyang thôn, utama jih bak keuneunong muson timu la'ôt dari buleuën siplôh sampoë buleuën lhèe. Suhu di banda nyoë meuhat keu teutap, ngon titék maksimum seu'uëm  ngon hantom jilingkeuë , meuhat keu titék meuyub nakeuh cit  ngon han tom kureuëng dari . Kuala Lumpur lam tiëp thôn jiteurimong rhôt ië ujeuën ; bak buleuën nam ngon buleuën tujôh nyan na meuri thô, meunan pih, jumeulah meurata rhôt ië ujeuën disinan leubeh keuh nibak  lam sibuleuën.

Ië raya kayém that trôh keunan 'oh watèe ujeuën raya, khusuihjih di pusat banda ngon da'irah u meuyub nyan. Meujan, wilayah Kuala Lumpur ngon seulingkajih meusalôp abèe ngon asap nyang jiba lé angen dari tutông uteuën di Sumatra. Abèe ngon asap nyan jeuët keuseubab polusi utama di banda nyan, nyang meutamah brôk lom ngon akibat asap emisi nibak keundran meusén ngon keurija konstruksi.




## Demografi

Bak hasé sensus ureuëng duëk thôn 2010, jumeulah ureuëng duëk di Kuala Lumpur nakeuh 1,6 juta droë, teuningkat peunadat ureuëng duëk na 6.891 droë lam tiëp kilomète peuët sagoë. Ngon jumeulah ureuëng lahé nakeuh meutrôn laju, kasampoë bak jumeulah persentase ureuëng duëk ngon umu dimeuyub 15 thôn dari 33% bak thôn 1980 kajeuët keu 27% bak thôn 2000. Meutuka nibak nyan, kawan umu nyang ka keurija antara 15–59 thôn nakeuh meutamah dari 63% (1980) jeuët keu 67% (2000). Persentase ureuëng duëk nyang na umu ka tuha (60 thôn u ateuëh) meu-ék cit dari 4% (1980) jeuët keu 6% (2000).

Bahsa Meulayu nyang jeuët keu bahsa raseumi, nakeuh bahsa utama di Kuala Lumpur. Bahsa la'én nyang geunguy di banda nyan nakeuh Kanton, Mandarin, ngon Tamil. Bahsa Inggréh na cit geunguy lé ureuëng meuniaga ngon jeuët keu bideuëng meurunoë bahsa bak rumoh sikula.

Di Kuala Lumpur, meumacam bagoe reusam meujampu lawok disinan, lagèe Meulayu, China, India, Serani, aneuk-aneuk bansa Kadazan, Iban ngon aneuk bansa aseuli la'én dari Malaysia Timu ngon Barat. Hayeuë that ka banda Kuala Lumpur lawét nyoë, sampoë jeuët keu jiteuka keunan meumacam bansa aséng jijak mita raseuki disinan. Ureuëng luwa nanggroë nyang jak meukeurija disinan lagèe teuka dari Indônèsia, Nepal, Burma, Thailand, Bangladesh, Pakistan, India, Sri Lanka, dan Viètnam.

Bak sensus thôn 2010, Meulayu nakeuh jumelah ureuëng paléng ramèe meunurôt bansa nyang meuduëk di Kuala Lumpur. Masyarakat Meulayu nyang duëk disinan nakeuh teuka dari Pulo-pulo Meulayu, ngon nyan meujumeulah rab na 44,2% dari mandum ureuëng duëk di banda nyan. Lé ureuëng aseuli disinan teuka dari Minangkabau, Bugéh, ngon Jawa.
  
Nibak akhé abad keu 18, bak masa Eropa, meubeudoh Revolusi Industri, ramèe ureuëng keurija meubansa China dari da'irah Fujian ngon Guangdong jiba u Tanoh Meulayu keu jijak keurija bak tambang timah nyang teungoh meukeumang that. Ureuëng Chinna di Kuala Lumpur jimeututô ngon meumacam dialek. Meunan pih nyang that ramèe dari awak nyan nakeuh ureuëng Kanton ngon Hakka. Bak thôn 2010, masyarakat China meujumeulah rab na 43,2% dari madum ureuëng duëk lam banda.

Salang ureuëng India na nibak 10,3% dari jumeulah madum ureuëng duëk Kuala Lumpur (2010). Le dari awak nyan meuagama Hindu ngon jimeututô lam bahsa Tamil ngon meubagoë bahsa la'én lagèe bahsa Hindi, Malayalam, Punjabi, Telugu, ngon Pashtun. Rameè ureuëng India jiba u Malaysia bak masa peunjajah Inggréh.

Ureuëng meuagama Islam nakeuh paléng ramèe di Kuala Lumpur ngon jumeulah nyang meuagama Islam na bak 46,4% (2010). Agama nyoë jeuët keu agama nyang geuyakin lé ureuëng Meulayu ngon ladôm ureuëng India. Agama-agama la'én di Kuala Lumpur nakeuh agama Hindu (utama that lam kawôm India), Buddha (utama lam kawôm ureuëng China), ngon Kristen.

## Peumeurèntahan

### Peumeurèntah lokal
Tugaih peumeurètah banda nakeuh tanggông jaweuëb nibak Diwan Bandaraya Kuala Lumpur, saboh teunubôh peumeurèntah dimeuyub Meuntroë Wilayah Meusikutu Malaysia. Diwan Bandaraya Kuala Lumpur meutanggông jaweuëb keu bideuëng peugléh ngon peusihat umum, meu atô peukara brôh ngon ië peuneuboh lam banda, meurancang banda, peulindông alam, meukalon keurija peuneudong, peuneugot sosial ngon ekonomi seureuta meuhiro peuë mantong nyang peureulèe bagi ureuëng banda. Kuwasa eksekutif geumat lé Datuk Bandar nyang geuangkè ngon masa meutugaih lhèe thôn lé Meuntroë Wilayah Meusikutu. Sistem peuangkè datuk bandar nyoë mula phôn lheuëh piléhan raya disinan geutunda lé peumeurèntah bak thôn 1970.

Dari phôn Kuala Lumpur jeuët keu Wilayah Meusikutu bak uroë 1 buleuën 2 thôn 1974, banda nyoë ka geu meu ulèe lé sikureuëng droë Datuk Bandar. Datuk Bandar Kuala Lumpur jinoë nakeuh Dato' Ahmad Fuad Ismail, nyang geuangkè bak thn 2008.

### Siyasat neugara
Kuala Lumpur nakeuh teumpat meudong Parlemen Malaysia, nyang na nibak Diwan Rakyat ngon Diwan Neugara. Banda nyoë geumeuduëk waki di Diwan Rakyat lé siblah droë anggèta parlemen, nyang geupiléh keu tugaih keurija limong thôn. Lheuëh na padum na trép jikuwasa lé Barisan Nasional, bak piléhan raya 8 Maret 2008, peureuté oposisi ka jikuwasa that le kursi bak parlemen keu Kuala Lumpur. Peureuté-peureuté nyan nakeuh Peureuté Tindakan Demokratik (5 kursi), Peureuté Keadilan Rakyat (4 kursi), ngon Peureuté Islam Se-Malaysia (1 kursi); cit na saboh kursi parlemen nyang meuhasé jicok lé BN.

## Ekonomi

Kuala Lumpur ngon da'irah diseulingka nyan nakeuh da'irah nyang that ma'mu lam bideuëng peuneugot ekonomi di Malaysia. Meuhat pih kantô peumeurèntah ka jipinah keudéh u Putrajaya, banda nyoe mantong cit jeuët keu pusat ekonomi, pèng, bisnis, asuransi, properti, media, ngon seni neugara. Badan-badan peunténg lageè Bank Neugara Malaysia, Komisi Maseukapè Malaysia, ngon Komisi Sekuritas Malaysia, seureuta le kantô peuwaki neugara sahbat ngon misi diplomatik, teutap na di Kuala Lumpur.

Peukara peukeumang infrastruktur di da'irah seulingkanyan, lagèe Bandra Internasional Kuala Lumpur di Sepang, Koridor Raya Multimedia, ngon peuluwah Banda la'ôt Klang ka get that meupeukong bideuëng ekonomi banda nyoe. Bursa Efek Malaysia nakeuh cit saboh keurija ekonomi utama di Kuala Lumpur.

Produk Domestik Bruto (PDB) Kuala Lumpur bak thôn 2000 geukira na bak beuniluëng RM 25.968 juta, ngon meurata timoh methôn na 4,2%. PDB tiěp kapita Kuala Lumpur bak thôn 2000 nakeuh RM 30.727, ngon meurata timoh meuthôn 6,1%. Jumeulah ureuëng keurija di Kuala Lumpur bak geukira na 838.400 droë. Bhaih jasa lagèe pèng, asuransi, properti, bisnis, retail, restoran, hotel, transportasi, keuneubah, komunikasi, jasa pribadi, dan jasa peumeurèntah, na geunguy ureuëng keurija 83% dari mandum jumeulah ureuëng keurija . 17% leubèh nibak nyan na lam bideuëng manufaktur ngon konstruksi.

Rayeuek sektor jasa jeuët ta eu bak jumeulah maseukapè bank ngon asuransi nyang meu-operasi di banda nyoe. Kuala Lumpur ka leungka siëp cit jeuët keu pusat pèng dônya Islam  meuseubab ngon that na le ka teunubôh pèng nyang geupeutaba buët pèng Islam, seureuta meutamah lo ngon na teunubôh pèng Islam dari Timu Teungoh lagèe Al-Rajhi Bank ngon Kuwait Finance House. Disampéng nibak nyan, di banda nyoë le cit cabeuëng maseukapè luwa nyang jibuka kantô disinan.

### Pariwisata

Bhaih pariwisata that utama cit lam bideuëng ekonomi Kuala Lumpur. La'èn kajeuët keu meutamah lapangan keurija, bhaih nyan jeuët keu peuluwah peuluweuëng ôseuha usaha. Meumacam hotel jipeudong di banda nyoë. Kuala Lumpur ka meukeumang cit seubagoë bak geutuju beulanja internasional. Meumacam pusat beulanja ngon mall ka teudong disinoë. Pariwisata konferensi ka meukeumang cit bak thôn-thôn akhé lawét nyoë ngon jeuët keu wasé utama nyang that peunténg bak industri pariwisata.

Teumpat neutuju wisata nyang that peunténg di Kuala Lumpur nakeuh Lapangan Merdeka, Parlemen Malaysia, Istana Budaya, Istana Neugara, Meunara Kuala Lumpur, Museum Neugara, Pusat Niaga Dunia Putra, Tugu Neugara, ngon teumpat-teumpat ibadah lagèe Meuseujid Jamek, Meuseujid Neugara, ngon Meusejid Wilayah Meusikutu. Teumpat la'én nyan nakeuh Aquaria KLCC, *[[Batu Caves]]*, Makam Pahlawan, Pusat Sains Neugara, Jalan Petaling, *[[Royal Selangor]]*, ngon Keubôn Meunatang Neugara. La'én nyan nakeuh peyasan nyang na bak pusat budaya Melayu, peyasan budaya China di Tokong Thean Hou, ngon pawè Thaipusam di Kuil Sri Maha Mariamman. Di Sagoë Lhèe Meuh (pusat meuniaga Kuala Lumpur) teudong keuh Meunara Keumbeuë Petronas nyang nakeuh meunara keumbeuë nyang paléng manyang di dônya.

### Beulanja

Di Kuala Lumpur nakeuh 66 pusat meubeulanja, nyang ngon nyan ka jipeuduëk disinan pusat beulanja ngon *fesyen* Malaysia. Bak thôn 2006, bideuëng meubeulanja nyan ka jeuët keu ne nibak 7,7 miliar RM atawa 20,8% dari wasé neugara lam bideuëng pariwisata.

Suria KLCC nakeuh salah saboh teumpat meubeulanja nyang that utama di Malaysia seubab neuduëk jih na di meuyub meunara Petronas. Na cit lagèe Bukit Bintang nyang na jipeuhah keudèe meubloë ureuëng galak beulanja paléng le di Kuala Lumpur. Bukit Bintang nyan nakeuh bak Sagoë Lhèe Meuh Kuala Lumpur, jitamong keunan 3 boh ra'uëh raya, Ra'uëh Bukit Bintang, Ra'uëh Imbi, ngon Ra'uëh Sultan Ismail. Di Bukit Bintang na keudèe ië (kafé), geureubak peunajôh, ngon teumpat meubeulanja nyang that padat leungkap lagèe Berjaya Plaza, Berjaya Times Square, Bukit Bintang Plaza, Imbi Plaza, Kuala Lumpur Plaza, Lot 10, Low Yat Plaza, Pavilion KL, Starhill Plaza, ngon Sungei Wang Plaza. Di Kuala Lumpur na cit keudèe macam na paléng hayeuë di Malaysia, nakeuh SOGO Kuala Lumpur nyang na di Ra'uëh Tuanku Abdul Rahman.

Na cit meupadum boh keudèe raya keu teumpat meubeulanja nyang jeuët neuteumèe di da'irah Bangsar, lagèe Bangsar Village, Mid Valley Megamall, ngon The Gardens. Da'irah Damansara di barat la'ôt Kuala Lumpur nakeuh teumpat meudong saboh-saboh jih cabeuëng IKEA di Malaysia. La'én nibak nyan nakeuh padum-padum boh peukan modern (mall) lagèe Cathay Multi Screen Cinemas, The Curve, Ikano Power Centre, Citta Stripmall at Ara Jaya, ngon One Utama.

Meuhat nyang kon teumpat beulanja curak diateuëh bunoë, padum-padum boh sagoë banda Kuala Lumpur ka geupeuteutap jeuët keu da'irah meuneukat barang aseuli disinan lagèe dabeuëh ija (tekstil) ngon peuneugot jaroë. Banda neuduëk ureuëng China di Kuala Lumpur, atawa leubèh geuturi ngon Ra'uëh Petaling, seureuta Peukan Seni nakeuh teumpat meubloë barang-barang aseuli Kuala Lumpur ngon Malaysia.

## Pandangan banda

### Arsitektur

Arsitektur Kuala Lumpur nakeuh meujampu curak nyang meurumpok lam curak kolonial, Asia, Meulayu Islam, modern, ngon post-modern. Seubagoë saboh banda nyang leubèh muda meubandéng ngon nang nanggroë la'én di Asia Teunggara lagèe Bangkok, Jakarta, ngon Manila, le that peuneudong masa kolonial di Kuala Lumpur nyang geupeudong bak akhé abad keu-19 ngon away abad keu-20. Peuneudong-peuneudong nyan jipeuleumah kri curak Moor, Tudor, Neo-Gothik, atawa Yunani-Spanyol.

Sugohlom Prang Dônya II, di seulingka pusat banda tuha le that ta teumèe rumoh keudèe, le bak peuneudong nyan meutingkat duwa. Dum rumoh keudeè nyan meucurak ban adat reusam peuneudong awak China meujampu Iërupa. Bahthat pih jino ëka le peuneudong tuha nyan ka jipeurubah ngon jipeugot nyang barô, mantong le cit rumoh keudèe away nyang mantong teudong di silingka da'irah Medan Pasar, Ra'uëh Petaling, Ra'uëh Tuanku Abdul Rahman, Ra'uëh Doraisamy, Bukit Bintang, ngon Tengkat Tong Shin.

Lam masa lheuëh meurdèka Malaysia, le that peuneudong meucurak Islam nyang teudong di nang nanggroë. Padum-padum boh peuneudong meucurak Islam nakeuh Meunara Telekom, Meunara Maybank, ngon Kompleks Dayabumi. Conto la'én nakeuh Meunara Keumbeuë Petronas nyang jipeugot rancangan rab saban rupa ngon curak-curak lam seni Islam.

Bak akhé 1990 ngon awal 2000, peuneudong meucurak modern ngon post-modern that dawôk teudong di Kuala Lumpur. Meusaban iréng ngon meukeumang ekonomi, peuneudong-peuneudong away lagèe Rumah Bok ngon brat haté jipeureubah ngon jigantoë peuneudong barô. Peuneudong-peuneudong nibak seurahi pih meutamah jay keuh di Kuala Lumpur lagèe Meunara Keumbeuë ngon *[[Kuala Lumpur Convention Centre]]*.

### Taman

Taman Tasik Perdana, taman nyang luwah jih na 92 hektar nyang neuduëk toë ngon Parlemen Malaysia, seugohlom nyan dilèe nakeuh teumpat tinggay sidroë keurani rayeuek Britania. Lam taman nyoë na meupadum boh taman khusuih lagèe Taman Bambang, Taman Rusa, Taman Anggrek, Taman Bungong Raya, ngon Taman Cicém Kuala Lumpur (taman cicém nyang paléng rayeuek di Asia Teunggara). Taman-taman la'én di Kuala Lumpur nakeuh Taman ASEAN, Taman KLCC, Taman Tasik Titiwangsa, Taman Tasik Metropolitan di Kepong, Institut Meurunoë Uteuën Malaysia, Taman Tasik Permaisuri, Taman Botani, Taman Ekuestrian, ngon Taman Leumbah Barat Bukit Kiara, Taman Tun Dr. Ismail, ngon Taman Internasional Bukét Jalil.

Na lhèe buh uteuën di Kuala Lumpur, nakeuh Uteuën Simpan Bukét Nanas (10.52 ha), Uteuën Simpan Bukét Sungai Putih (7.41 ha),ngon Uteuën Simpan Bukit Sungai Besi (42.11 ha).

## Reusam

Kuala Lumpur nakeuh pusat keurija budaya di Malaysia. Salah sabaoh tempat budaya that peunténg di banda nyoë nakeuh Museum Neugara nyang na di Lebuhraya Mahameru. Museum nyoë jeuët keu bak keuneubah koleksi peukakaih jameun (artefak) ngon gamba nyang geupeusapat ban saboh Malaysia. Di Kuala Lumpur na cit teudong Museum Seni Islam nyang geukeubah leubèh nibak tujôh ribèe artefak Islam. Koleksi museum nyoë hana meucéh hasé keurija dari reusam Timu Teungoh mantong, na cit disinan pusaka reusam dari Asia, utama that China ngon Asia Teunggara. Bak Museum Seni Islam na cit kubah ngon ruweuëng peuleumah nyang that reyeuk. Neuduëk museum nyoë na di Ra'uëh Lembah Perdana, siblah Meuseujid Neugara.

Diwan Filharmonik Petronas nakeuh saboh teumpat peyasan seni utama di Malaysia. Orkestra nyang geumeuduëk lam geudông nyoë nakeuh Orkestra Filharmonik Malaysia (MPO). Balè Seni Gamba Neugara nyang na di Ra'uëh Temerloh nakeuh pusat keuneubah reusam ngon pusaka seni nasional. Balè seni nyoë geupeugot ngon ini menerapkan unsur arsitektur Melayu lama yang dipadukan dengan unsur arsitektur modern. Galeri Petronas nyang na di pusat meubeulanja Suria KLCC nakeuh pusat seni aseuli. Galeri nyoë geupeuleumah hasé keurija seni nyang meu-ubah-ubah ban lagèe tema. *Kuala Lumpur Performing Arts Centre* (KLPac) di Sentul West nakeuh pusat seni peyasan (utama that teater, musik, ngon film) nyang hayeuë di Malaysia. La'én nibak pusat produksi seni lokal, KLPac na cit meudukông peyasan lokal ngon regional nyang bibeuëh.

## Banda keumbeuë

*  Fresno, Amirika Carékat
*  Los Angeles, Amirika Carékat
*  New York City, New York, Amirika Carékat
*  San Francisco, Amirika Carékat
*  London, Inggréh
*  Manchester, Inggréh

*  Los Baños, Laguna, Filipina
*  Chennai, India (tentatif)
*  Delhi, India
*  Jakarta, Indonesia
*  Isfahan, Iran
*  Mashhad, Iran (Oktober 2006)

*  Osaka, Jeupang
*  Melaka, Malaysia (15 April 1989)
*  Casablanca, Maroko
*  Ankara, Turuki

## Ne